Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 1139/09/8807	Michalovce, 12.7.2013
EEČ : 2-66-189-2013

U Z N E S E N I E

Trestná vec:	obvinený XXXXX 
Trestný čin:	zanedbanie povinnej výživy podľa § 213 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Michalovce
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
na tom skutkovom základe, že ako otec podľa zákona rodine je povinný prispievať na výživu svojej dcéry XXXXX, XXXXX sumou 300,- Sk mesačne vždy do 15. dňa v mesiaci vopred k rukám matky XXXXX, nar. XXXXX, pričom rozsah vyživovacej povinnosti Vám bol stanovený právoplatným rozsudkom Okresného súdu Ústí nad Labem č. P 702/85, ktorý nadobudol právoplatnosť dňa 07. 04. 1987. Túto svoju zákonnú povinnosť si v okrese XXXXX ani nikde inde neplní, pričom tak na výživnom dlhuje za obdobie od 01. 04. 1993 do 22. 05. 1996 sumu 11.400,- Sk.

lebo zanikla trestnosť činu

Odôvodnenie:
Uznesením vyšetrovateľa Okresného úradu vyšetrovania XXXXX pod č. OUV-440/10-MI-98, zo dňa 23. 06. 1998 bolo podľa § 160 ods. 1 Tr. poriadku vznesené obvinenie XXXXX pre trestný čin zanedbania povinnej výživy podľa § 213 ods. 1 Tr. zákona, účinného do 31.12.2005 na skutkovom základe, ako je to rozvedené vo výroku uznesenia. 

Po skončení vyšetrovania predložil vyšetrovateľ tunajšej prokuratúre zhromaždený spisový materiál  spolu s návrhom na zastavenie trestného stíhania.

V priebehu zdĺhavého vyšetrovania boli zabezpečené svedecké výpovede a listinné dôkazy. Bol vypočutý obvinený XXXXX, ktorý vo svojej výpovedi potvrdil, že si svoju vyživovaciu povinnosť za uvedené obdobie neplnil. 

	Tiež bol zabezpečený výsluch svedkyne XXXXX, ktorá vo svojej výpovedi zo dňa 19.4.2013 potvrdila, že dlžné výživné jej zo strany obvineného bolo v plnom rozsahu uhradené a obvinený nemá voči jej dcére XXXXX žiadne ďalšie podlžnosti na výživnom. O uhradení dlžnej sumy nebol spísaný žiadny doklad, preto ho ani nemohla vyšetrovateľovi predložiť.
 
Skutočnosť, že obvinený si dodatočne splnil svoju vyživovaciu povinnosť potvrdzuje vo svojej výpovedi matka XXXXX.
 
V zmysle ustanovenia  § 214 Tr. zákona, účinného do 31.12.2005 trestnosť zanedbania povinnej výživy podľa § 213 Tr. zákona, účinného do 31.12.2005 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Keďže otec dieťaťa si dodatočne splnil svoju vyživovaciu povinnosť  v celom rozsahu  a zanedbanie vyživovacej povinnosti nemalo trvalo nepriaznivé následky, bolo preto potrebné rozhodnúť tak ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Olexa
prokurátor